ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Φεβρουαρίου 1997 με την οποία τροποποιείται η απόφαση 96/659/ΕΚ για τα μέτρα προστασίας που αφορούν τον αιμορραγικό πυρετό Crimean Congo στη Νότιο Αφρική (Κείμενο που παρουσιάζει ενδιαφέρον για τον ΕΟΧ) (97/183/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των γενικών αρχών οι οποίες διέπουν την διοργάνωση κτηνιατρικών ελέγχων οι οποίοι διενεργούνται σε ζώα που εισέρχονται στην Κοινότητα από τρίτες χώρες, και για τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 18 παράγραφος 7,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των γενικών αρχών που διέπουν την διοργάνωση κτηνιατρικών ελέγχων οι οποίοι διενεργούνται σε προϊόντα που εισέρχονται στην Κοινότητα από τρίτες χώρες (3), όπως τροποποιήθηκε τελευταία από την οδηγία 96/43/ΕΚ, και ιδίως το άρθρο 19 παράγραφος 7,

Εκτιμώντας:

ότι η παρουσία του αιμορραγικού πυρετού Crimean Congo έχει επιβεβαιωθεί στη Νότιο Αφρική 7

ότι η απόφαση 95/659/ΕΚ της Επιτροπής (4) έχει απαγορεύσει την εισαγωγή ζώντων στρουθιονιδών, και κρέατος στρουθιονιδών από τη Νότιο Αφρική, μέχρις ότου αποσαφηνισθεί η κατάσταση 7

ότι, χάρη σε νεότερα πορίσματα επιστημονικών ερευνών, έχει αποσαφηνισθεί το θέμα των κινδύνων όσον αφορά την εισαγωγή ζώντων στρουθιονιδών και κρέατος στρουθιονιδών 7 ότι είναι πλέον δυνατόν να τροποποιηθεί η απόφαση 96/659/ΕΚ, έτσι ώστε να ληφθούν υπόψη αυτές οι προσφάτως κτηθείσες γνώσεις 7

ότι, εντούτοις, είναι σκόπιμο τώρα να επεκταθεί η εν λόγω απόφαση έτσι ώστε να καλύψει όλες τις περιοχές στις οποίες ενδέχεται να εμφανιστεί η προαναφερόμενη νόσος 7

ότι, στο κεφάλαιο ΙΙΙ της οδηγίας 91/494/ΕΟΚ (5), ορίζονται οι γενικοί ζωοϋγειονομικοί κανόνες για την εισαγωγή κρέατος πουλερικών από τρίτες χώρες 7 ότι δεν έχουν ακόμα εκδοθεί οι λεπτομερείς κτηνιατρικοί όροι και τα σχετικά με την κτηνιατρική πιστοποίηση όσον αφορά το κρέας στρουθιονιδών 7

ότι, στο κεφάλαιο ΙΙΙ της οδηγίας 90/539/ΕΟΚ (6), ορίζονται οι γενικοί ζωοϋγειονομικοί κανόνες που διέπουν την εισαγωγή ζώντων πουλερικών από τρίτες χώρες 7 ότι δεν έχουν ακόμα εκδοθεί οι λεπτομερείς κτηνιατρικοί όροι και η σχετική κτηνιατρική πιστοποίηση όσον αφορά τα στρουθιονιδή 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 96/659/ΕΚ τροποποιείται ως εξής:

1. Στον τίτλο, απαλείφονται οι όροι «στη Νότιο Αφρική».

2. Στο άρθρο 1, οι όροι «Νότιος Αφρική» αντικαθίστανται από τους όρους «χώρες στην Ασία και την Αφρική».

3. Το άρθρο 2 αντικαθίσταται από το ακόλουθο κείμενο:

«Άρθρο 2

1. Κατά παρέκκλιση του ως άνω άρθρου 1, τα κράτη μέλη δύνανται να επιτρέπουν την εισαγωγή κρέατος στρουθιονιδών υπό τον όρο ότι, επιπλέον από τις απαιτήσεις της οδηγίας 91/494/ΕΟΚ του Συμβουλίου, πληρούνται οι απαιτήσεις που προβλέπονται στο παράρτημα Ι.

2. Κατά παρέκκλιση του ως άνω άρθρου 1, τα κράτη μέλη δύνανται να επιτρέπουν την εισαγωγή στρουθιονιδών υπό τον όρο ότι, επιπλέον από τις απαιτήσεις της οδηγίας 90/539/ΕΟΚ, πληρούνται οι απαιτήσεις που προβλέπονται στο παράρτημα ΙΙ.»

4. Απαλείφεται το άρθρο 3.

5. Προστίθενται τα ακόλουθα παραρτήματα Ι και ΙΙ:

«ΠΑΡΑΡΤΗΜΑ Ι

ΚΡΕΑΣ ΣΤΡΟΥΘΙΟΝΙΔΩΝ

Η αρμόδια αρχή εξασφαλίζει ότι τα στρουθιονιδή απομονώνονται σε χώρους απρόσιτους για τρωκτικά και στους οποίους δεν υπάρχουν ακάρεα, επί 14 τουλάχιστον ημέρες πριν από τη σφαγή.

Προτού μετακινηθούν προς αυτούς τους χώρους στους οποίους δεν υπάρχουν ακάρεα, τα πτηνά πρέπει, είτε να έχουν εξετασθεί για να επαληθευτεί ότι είναι απαλλαγμένα από ακάρεα, είτε να υποβληθούν σε αγωγή έτσι ώστε να εξασφαλίζεται ότι όλα τα επ' αυτών ακάρεα έχουν καταστραφεί. Η αγωγή αυτή πρέπει να επισημαίνεται στο πιστοποιητικό εισαγωγής, και δεν πρέπει να συνεπάγεται κατάλοιπα ανιχνεύσιμα στο κρέας των στρουθιονιδών.

Κάθε παρτίδα στρουθιονιδών πρέπει να εξετάζεται όσον αφορά τα ακάρεα, πριν από τη σφαγή. Σε περίπτωση που εντοπισθούν ακάρεα, ολόκληρη η παρτίδα πρέπει εκ νέου να υποβληθεί στην απομόνωση που προβλέπεται πριν από τη σφαγή.

ΠΑΡΑΡΤΗΜΑ ΙΙ

ΖΩΝΤΑ ΣΤΡΟΥΘΙΟΝΙΔΗ

Η αρμόδια αρχή εξασφαλίζει ότι τα στρουθιονιδή απομονώνονται σε χώρους απρόσιτους για τρωκτικά και ελεύθερους από ακάρεα, επί 21 τουλάχιστον ημέρες πριν από την εξαγωγή τους.

Προτού μετακινηθούν προς τους ελεύθερους από ακάρεα χώρους, τα πτηνά πρέπει να έχουν υποβληθεί σε αγωγή για να εξασφαλισθεί ότι έχουν καταστραφεί όλα τα επ' αυτών παρόντα εκτοπαράσιτα. Μετά από παραμονή 14 ημερών σε ελεύθερους από ακάρεα χώρους, τα στρουθιονιδή πρέπει να υποβάλλονται στην ανταγωνιστική δοκιμή ELISA για αντισώματα του αιμορραγικού πυρετού Crimean Congo. Για κάθε ζώο, ανεξαιρέτως, που υποβάλλεται σε απομόνωση, τα αποτελέσματα αυτής της δοκιμής πρέπει να είναι αρνητικά. Κατά την άφιξή τους στην Κοινότητα, πρέπει να επαναλαμβάνεται η αγωγή για τα εκτοπαράσιτα καθώς επίσης και η ορολογική δοκιμή.»

Άρθρο 2

Τα κράτη μέλη πρέπει να τροποποιήσουν τα μέτρα που εφαρμόζουν όσον αφορά την εισαγωγή στρουθιονιδών και κρέατος στρουθιονιδών, έτσι ώστε να τα συμμορφώσουν με την παρούσα απόφαση. Ενημερώνουν σχετικά την Επιτροπή.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 25 Φεβρουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 268 της 24. 9. 1991, σ. 56.

(2) ΕΕ αριθ. L 162 της 1. 7. 1996, σ. 1.

(3) ΕΕ αριθ. L 373 της 31. 12. 1990, σ. 1.

(4) ΕΕ αριθ. L 302 της 26. 11. 1996, σ. 27.

(5) ΕΕ αριθ. L 268 της 24. 9. 1991, σ. 35.

(6) ΕΕ αριθ. L 303 της 31. 10. 1990, σ. 6.